ഒരു കംപാനിയന് ഉണ്ടായിരുന്നുവെങ്കില് എന്ന് തോന്നി,വിവാഹ ജീവിതത്തെ കുറിച്ച് ലക്ഷ്മി ഗോപാലസ്വാമി മമ്മൂട്ടിയുടെ നായികയായി മലയാളസിനിമയിലേക്ക് കടന്നുവന്ന നടിയാണ് ലക്ഷ്മി ഗോപാലസ്വാമി. പ്രമുഖ മലയാളം പ്രസിദ്ധീകരണത്തിന് താരം നല്കിയ അഭിമുഖത്തില് തന്റെ വിവാഹത്തെ കുറിച്ച് സംസാരിക്കുകയായിരുന്നു ലക്ഷ്മി ഗോപാലസ്വാമി. വിവാഹം വേണമെന്ന് തോന്നിയിരുന്നോ എന്ന ചോദ്യത്തിനാണ് നടി പ്രതികരിച്ചത്. കൊറോണ കാലത്ത് ജീവിതം കുറച്ച് പതുക്കെയായി. ഒരു കംപാനിയന് ഉണ്ടായിരുന്നുവെങ്കില് എന്ന് തോന്നി. പിന്നെ, പ്രകൃതി എന്താണോ നമുക്ക് വേണ്ടി ഒരുക്കി വച്ചിരിക്കുന്നത് അതിലൂടെ തന്നെ നമ്മള് പോകണം. ഈ ലൈഫിലും താന് ഹാപ്പിയാണ്. തന്നോടുള്ള സ്നേഹം കൊണ്ട് പലരും ഇതേ ചോദ്യം ചോദിക്കാറുണ്ട്. അപ്പോഴൊക്കെ താന് വിചാരിക്കും ജീവിതത്തില് ഇതൊക്കെ ഇത്രയും പ്രധാനപ്പെട്ട കാര്യങ്ങളാണോന്ന്. വിവാഹം കഴിച്ചു എന്ന് കരുതി ഒന്നും സംഭവിക്കില്ല. സിംഗിള് ആണെങ്കിലും വിവാഹിതയാണെങ്കിലും ജീവിതത്തില് പ്രശ്നങ്ങളുണ്ട്. അത് നമ്മള് തന്നെ നേരിടണം. ഒന്ന് മറ്റൊന്നിനെക്കാള് നല്ലതാണെന്ന് തോന്നുന്നില്ല എന്ന് ലക്ഷ്മി പറഞ്ഞു. ദുല്ഖര് സല്മാനെ നായകനാക്കി റോഷന് ആന്ഡ്രൂസ് സംവിധാനം ചെയ്യുന്ന സല്യൂട്ടാണ് ലക്ഷ്മിയുടെ റിലീസിലൊരുങ്ങുന്ന പുതിയ ചിത്രം.